CELEX: 32022D0819
Language: el
Date: 2022-05-24 00:00:00
Title: Εκτελεστική απόφαση (EE) 2022/819 της Επιτροπής της 24ης Μαΐου 2022 σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά οφειλές που προκύπτουν από τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) βάσει του πολυετούς δημοσιονομικού πλαισίου για τα έτη 2014-2020 και προηγούμενων δημοσιονομικών προοπτικών για το οικονομικό έτος 2021 [κοινοποιηθείσα υπό τον αριθμό C(2022) 3306] (Το κείμενο στην αγγλική γλώσσα είναι το μόνο αυθεντικό)

25.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 146/107
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2022/819 ΤΗΣ ΕΠΙΤΡΟΠΗΣ
         της 24ης Μαΐου 2022
         σχετικά με την εκκαθάριση των λογαριασμών των οργανισμών πληρωμών του Ηνωμένου Βασιλείου όσον αφορά οφειλές που προκύπτουν από τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ) βάσει του πολυετούς δημοσιονομικού πλαισίου για τα έτη 2014-2020 και προηγούμενων δημοσιονομικών προοπτικών για το οικονομικό έτος 2021
         
            
               [κοινοποιηθείσα υπό τον αριθμό C(2022) 3306]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 51, σε συνδυασμό με τα άρθρα 131 και 138 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης),
         Αφού ζήτησε τη γνώμη της επιτροπής των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η Επιτροπή, βάσει των ετήσιων λογαριασμών που υποβάλλει το Ηνωμένο Βασίλειο, συνοδευόμενων από τα στοιχεία που απαιτούνται για την εκκαθάριση των λογαριασμών και την ελεγκτική γνώμη σχετικά με την πληρότητα, την ακρίβεια και την ειλικρίνεια των λογαριασμών, καθώς και των εκθέσεων που συντάσσουν οι οργανισμοί πιστοποίησης, οφείλει να προβαίνει σε εκκαθάριση των λογαριασμών των οργανισμών πληρωμών που αναφέρονται στο άρθρο 7 του εν λόγω κανονισμού, πριν από τις 31 Μαΐου του έτους που έπεται του υπό εξέταση οικονομικού έτους.
                  
               
                     (2)
                  
                  
                     Σύμφωνα με το άρθρο 138 παράγραφος 1 της συμφωνίας αποχώρησης, το Ηνωμένο Βασίλειο έχει την υποχρέωση να συνεχίσει να διασφαλίζει τη λειτουργία του συστήματος διαχείρισης και ελέγχου για την αναγνώριση, την καταχώριση και την ανάκτηση οφειλών που προκύπτουν από δαπάνες που χρηματοδοτούνται από το ΕΓΤΕ στο πλαίσιο του πολυετούς δημοσιονομικού πλαισίου για τα έτη 2014-2020 ή προηγούμενων δημοσιονομικών προοπτικών, σύμφωνα με το άρθρο 54, το άρθρο 58 παράγραφος 1 στοιχείο ε) και το άρθρο 58 παράγραφος 2 του κανονισμού (ΕΕ) αριθ. 1306/2013.
                  
               
                     (3)
                  
                  
                     Σύμφωνα με το άρθρο 39 του κανονισμού (ΕΕ) αριθ. 1306/2013, το γεωργικό οικονομικό έτος αρχίζει στις 16 Οκτωβρίου του έτους «N-1» και λήγει στις 15 Οκτωβρίου του έτους «N». Κατά την εκκαθάριση των λογαριασμών για το οικονομικό έτος 2021, θα πρέπει να ληφθούν υπόψη η αναγνώριση, η καταχώριση και η ανάκτηση οφειλών από το Ηνωμένο Βασίλειο μεταξύ της 16ης Οκτωβρίου 2020 και της 15ης Οκτωβρίου 2021, όπως προβλέπεται στο άρθρο 11 παράγραφος 1 του εκτελεστικού κανονισμού (ΕΕ) αριθ. 908/2014 της Επιτροπής (2).
                  
               
                     (4)
                  
                  
                     Η Επιτροπή έλεγξε τα στοιχεία που υπέβαλε το Ηνωμένο Βασίλειο και κοινοποίησε στο Ηνωμένο Βασίλειο τα αποτελέσματα των ελέγχων της, μαζί με τις τροποποιήσεις που προτείνει.
                  
               
                     (5)
                  
                  
                     Για τους οργανισμούς πληρωμών του Ηνωμένου Βασιλείου, «Department of Agriculture, Environment and Rural Affairs», «The Scottish Government Rural Payments and Inspections Directorate», «Welsh Government» και «Rural Payments Agency», οι ετήσιοι λογαριασμοί και τα συνοδευτικά έγγραφα επιτρέπουν στην Επιτροπή να λάβει απόφαση σχετικά με την πληρότητα, την ακρίβεια και την ειλικρίνεια των υποβληθέντων ετήσιων λογαριασμών.
                  
               
                     (6)
                  
                  
                     Σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013, εφόσον η ανάκτηση δεν πραγματοποιηθεί εντός τεσσάρων ετών από την ημερομηνία της αίτησης ανάκτησης ή εντός οκτώ ετών αν η ανάκτηση αποτελεί αντικείμενο προσφυγής ενώπιον των εθνικών δικαστηρίων, οι δημοσιονομικές επιπτώσεις της μη ανάκτησης των ποσών των παρατυπιών βαρύνουν κατά 50 % το Ηνωμένο Βασίλειο. Το άρθρο 54 παράγραφος 4 του κανονισμού (ΕΕ) αριθ. 1306/2013 απαιτεί από το Ηνωμένο Βασίλειο να επισυνάπτει στους ετήσιους λογαριασμούς που πρέπει να διαβιβάζει στην Επιτροπή, σύμφωνα με το άρθρο 29 του εκτελεστικού κανονισμού (ΕΕ) αριθ. 908/2014, πιστοποιημένο πίνακα στον οποίον να εμφανίζονται τα ποσά με τα οποία επιβαρύνεται το Ηνωμένο Βασίλειο κατ’ εφαρμογή του άρθρου 54 παράγραφος 2 του κανονισμού (ΕΕ) αριθ. 1306/2013. Οι κανόνες σχετικά με την τήρηση της υποχρέωσης υποβολής εκθέσεων εκ μέρους του Ηνωμένου Βασιλείου σχετικά με τα προς ανάκτηση ποσά καθορίζονται στον εκτελεστικό κανονισμό (ΕΕ) αριθ. 908/2014. Το παράρτημα II του εκτελεστικού κανονισμού (ΕΕ) αριθ. 908/2014 περιλαμβάνει υπόδειγμα του πίνακα που πρέπει να χρησιμοποιείται από το Ηνωμένο Βασίλειο για την υποβολή στοιχείων σχετικά με τα προς ανάκτηση ποσά. Βάσει των συμπληρωθέντων από το Ηνωμένο Βασίλειο πινάκων, η Επιτροπή θα πρέπει να αποφασίσει για τις δημοσιονομικές επιπτώσεις της μη ανάκτησης των ποσών των παρατυπιών που είναι παλαιότερες των τεσσάρων ή οκτώ ετών, αντιστοίχως.
                  
               
                     (7)
                  
                  
                     Σύμφωνα με το άρθρο 54 παράγραφος 3 του κανονισμού (ΕΕ) αριθ. 1306/2013, σε δεόντως αιτιολογημένες περιπτώσεις, το Ηνωμένο Βασίλειο μπορεί να αποφασίσει να μη συνεχίσει τη διαδικασία ανάκτησης. Η απόφαση αυτή μπορεί να ληφθεί μόνον εάν οι πραγματοποιηθείσες δαπάνες και οι δαπάνες που ενδέχεται να πραγματοποιηθούν υπερβαίνουν το προς ανάκτηση ποσό ή εάν η ανάκτηση είναι αδύνατη λόγω αφερεγγυότητας του οφειλέτη ή των προσώπων που φέρουν τη νομική ευθύνη για την παρατυπία που έχει διαπιστωθεί και αναγνωριστεί σύμφωνα με το εθνικό δίκαιο. Εάν η απόφαση έχει ληφθεί εντός τεσσάρων ετών από την ημερομηνία της αίτησης ανάκτησης, ή εντός οκτώ ετών εάν η ανάκτηση αποτελεί αντικείμενο προσφυγής ενώπιον των εθνικών δικαστηρίων, το 100 % των δημοσιονομικών επιπτώσεων της μη ανάκτησης θα πρέπει να βαρύνει τον προϋπολογισμό της Ένωσης. Τα ποσά που αποφάσισε να μην επιδιώξει να ανακτήσει το Ηνωμένο Βασίλειο, καθώς και οι λόγοι της απόφασης, παρουσιάζονται στη συνοπτική έκθεση που αναφέρεται στο άρθρο 54 παράγραφος 4 του εν λόγω κανονισμού σε συνδυασμό με το άρθρο 102 παράγραφος 1 πρώτο εδάφιο στοιχείο γ) περίπτωση iv) του εν λόγω κανονισμού. Ως εκ τούτου, τα ποσά αυτά βαρύνουν τον προϋπολογισμό της Ένωσης και δεν θα πρέπει να καταλογιστούν στο Ηνωμένο Βασίλειο.
                  
               
                     (8)
                  
                  
                     Σύμφωνα με το άρθρο 51 του κανονισμού (ΕΕ) αριθ. 1306/2013, η παρούσα απόφαση λαμβάνεται με την επιφύλαξη περαιτέρω αποφάσεων που ενδεχομένως λάβει η Επιτροπή για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι λογαριασμοί των οργανισμών πληρωμών «Department of Agriculture, Environment and Rural Affairs», «The Scottish Government Rural Payments and Inspections Directorate», «Welsh Government» και «Rural Payments Agency» του Ηνωμένου Βασιλείου εκκαθαρίζονται όσον αφορά τις οφειλές που προκύπτουν από δαπάνες που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) βάσει του πολυετούς δημοσιονομικού πλαισίου για τα έτη 2014-2020 και προηγούμενων δημοσιονομικών προοπτικών, σύμφωνα με το άρθρο 54, το άρθρο 58 παράγραφος 1 στοιχείο ε) και το άρθρο 58 παράγραφος 2 του κανονισμού (ΕΕ) αριθ. 1306/2013 για το οικονομικό έτος 2021.
            Τα ποσά που πρέπει να ανακτηθούν από το Ηνωμένο Βασίλειο ή να καταβληθούν σε αυτό σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή των διατάξεων του άρθρου 54 παράγραφος 2 του κανονισμού (ΕΕ) αριθ. 1306/2013, παρατίθενται στο παράρτημα της παρούσας απόφασης.
         
         
            Άρθρο 2
            Η παρούσα απόφαση λαμβάνεται με την επιφύλαξη μελλοντικών αποφάσεων εκκαθάρισης ως προς τη συμμόρφωση που μπορεί να λάβει η Επιτροπή σύμφωνα με το άρθρο 52 του κανονισμού (ΕΕ) αριθ. 1306/2013 για τον αποκλεισμό από την ενωσιακή χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες.
         
         
            Άρθρο 3
            Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
         
         
            Βρυξέλλες, 24 Μαΐου 2022.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).
      
      
         
            ΠΑΡΑΡΤΗΜΑ
            
               Εκκαθάριση των λογαριασμών των οργανισμών πληρωμών
            
            
               Οικονομικό έτος 2021 - ΕΓΤΕ
            
            
               Ποσά που πρέπει να ανακτηθούν από το Ηνωμένο Βασίλειο ή να καταβληθούν σ’ αυτό
            
            
                         
                     
                     
                         
                     
                     
                        2021 - Δαπάνες / Έσοδα για ειδικό προορισμό για τους οργανισμούς πληρωμών των οποίων οι λογαριασμοί
                     
                     
                        Σύνολο α + β
                     
                     
                        Ποσά που πρέπει να καταλογιστούν σύμφωνα με το άρθρο 54 παράγραφος 2 του κανονισμού (ΕΕ) αριθ. 1306/2013 για το ΕΓΤΕ
                     
                     
                        Σύνολο
                     
                     
                        Ποσά που πρέπει να ανακτηθούν από το Ηνωμένο Βασίλειο (-) ή να καταβληθούν σ’ αυτό (+) 1)
                     
                  
                        έχουν εκκαθαριστεί
                     
                     
                        έχουν διαχωριστεί
                     
                  
                        = δαπάνες / έσοδα για ειδικό προορισμό που έχουν δηλωθεί στην ετήσια δήλωση
                     
                     
                        = σύνολο των δαπανών / εσόδων για ειδικό προορισμό στις μηνιαίες δηλώσεις
                     
                  
                         
                     
                     
                         
                     
                     
                        α
                     
                     
                        β
                     
                     
                        γ=α+β
                     
                     
                        δ
                     
                     
                        ε = γ + δ
                     
                     
                        στ=ε
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                     
                        -2 397 512,90 
                     
                  
               
            
                         
                     
                     
                         
                     
                     
                        Δαπάνες 2)
                     
                     
                        Έσοδα για ειδικό προορισμό 2)
                     
                     
                        Άρθρο 54 παράγραφος 2 (=δ)
                     
                     
                        Σύνολο (=στ)
                     
                  
                        08 02 06 01
                     
                     
                        6200
                     
                     
                        6200
                     
                  
                        ζ
                     
                     
                        η
                     
                     
                        θ
                     
                     
                        ι=ζ+η+θ
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -23 104,12 
                     
                     
                        -23 104,12 
                     
                  
                        UK
                     
                     
                        EUR
                     
                     
                        0,00 
                     
                     
                        -2 397 512,90 
                     
                     
                        0,00 
                     
                     
                        -2 397 512,90 
                     
                  
                        1)
                     
                     
                        Για τον υπολογισμό του ποσού που πρέπει να ανακτηθεί από το Ηνωμένο Βασίλειο ή να καταβληθεί σ’ αυτό, το ποσό που λαμβάνεται υπόψη είναι το συνολικό ποσό της ετήσιας δήλωσης για τις δαπάνες που εκκαθαρίστηκαν (στήλη α) ή το σύνολο των μηνιαίων δηλώσεων για τις αποσυνδεθείσες δαπάνες (στήλη β). Ισχύουσα συναλλαγματική ισοτιμία: Άρθρο 11 παράγραφος 1 πρώτο εδάφιο, δεύτερη πρόταση του κατ’ εξουσιοδότηση κανονισμού (ΕΕ) αριθ. 907/2014 της Επιτροπής.
                     
                  
                        2)
                     
                     
                        Η γραμμή του προϋπολογισμού 08 02 06 01 κατανέμεται μεταξύ των αρνητικών διορθώσεων που καθίστανται έσοδα για ειδικό προορισμό στη γραμμή του προϋπολογισμού 62 00 και των θετικών διορθώσεων υπέρ του Ηνωμένου Βασιλείου, οι οποίες πρέπει τώρα να συμπεριληφθούν στο σκέλος των δαπανών 08 02 06 01, δυνάμει του άρθρου 43 του κανονισμού (ΕΕ) αριθ. 1306/2013.
                     
                  
                        ΣΗΜΕΙΩΣΗ:
                     
                     
                        Ονοματολογία 2022: 08 02 06 01 , 6200